আহমেদাবাদ বিমান দুর্ঘটনায় সুপ্রিম কোর্টের দ্বারস্থ মৃত পাইলটের বাবা!

ওয়েব ডেস্ক : আহমেদাবাদে (Ahmedabad) এয়ার ইন্ডিয়ার বিমান দুর্ঘটনায় এবার সুপ্রিম কোর্টের (Supreme Court) দ্বারস্থ হলেন মৃত পাইলটের বাবা। তিনি আদালতে আবেদন করেছেন, সুপ্রিম কোর্টের একজন অবসরপ্রাপ্ত বিচারপতির নেতৃত্বে এবং বিমান চলাচল বিশেষজ্ঞদের নিয়ে একটি বিচার বিভাগীয় তদন্ত কমিটি গঠন করা হোক। তারা গোটা ঘটনার তদন্ত করুক।

ওই ভয়াবহ বিমান দুর্ঘটনায় প্রাণ হারিয়েছিলেন এয়ার ইন্ডিয়ার (Air India) পাইলট-ইন-কমান্ড সুমিত সাবারওয়াল। সেই ঘটনায় শীর্ষ আদালতে বিভাগীয় তদন্তের দাবি জানিয়েছেন মৃত পাইলটের ৯১ বছর বয়সী বাবা পুষ্করাজ সাবারওয়াল। তিনি সুপ্রিম কোর্টে আবেদন করেছেন, এয়ার ইন্ডিয়ার বোয়িং ৭৮৭-৮ ড্রিমলাইনার বিমান দুর্ঘটনার সুষ্ঠু, স্বচ্ছ এবং প্রযুক্তিগতভাবে তদন্ত করা হোক।

আরও খবর : মিলল না অনুমোদন, মমতার বিরুদ্ধে সুপ্রিম ফৌজদারী মামলা খারিজ

এর আগে সেপ্টেম্বর মাসে সুপ্রিম কোর্ট AAIB-এর প্রাথমিক রিপোর্ট নিয়ে উদ্বেগ প্রকাশ করে এবং পাইলটদের দোষারোপ করাকে ‘দায়িত্বজ্ঞানহীন’ বলে মন্তব্য করে। আদালত কেন্দ্র এবং ডিরেক্টরেট জেনারেল অফ সিভিল এভিয়েশন (DGCA)-কে নোটিশ পাঠিয়ে মতামত জানতে চায়।

উল্লেখ্য, চলতি বছরের ১২ জুন টেক অফের পড়ে ভেঙে পড়েছিল এয়ার ইন্ডিয়ার (Air India) বোয়িং ৭৮৭-৮ ড্রিমলাইনার বিমান। সেই ভয়াবহ দুর্ঘটনায় মৃত্যু হয়েছিল ২৬০ জনের। এ নিয়ে পুষ্করাজ সাবারওয়াল ও ফেডারেশন অফ ইন্ডিয়ান পাইলটসের তরফে দাবি করা হয়েছে, বর্তমানে কেন্দ্রীয় বেসামরিক বিমান পরিবহন মন্ত্রণালয় এবং বেসামরিক বিমান চলাচল অধিদফতর যে তদন্ত রিপোর্ট জমা দিয়েছে তা ত্রুটিপূর্ণ।

দেখুন অন্য খবর :