আহমেদাবাদ কাণ্ডে নয়া মোড়! মৃত পাইলটের আত্মীয়কে তলব AIBB-র

ওয়েব ডেস্ক: আহমেদাবাদ বিমান দুর্ঘটনার (Ahmedabad Plane Crash) তদন্তে মৃত পাইলটের আত্মীয়কে তলব (Pilot’s Relative Summoned) করেছে এয়ারক্রাফ্ট অ্যাক্সিডেন্ট ইনভেস্টিগেশন ব্যুরো (Aircraft Accident Investigation Bureau)। আর তদন্তকারী সংস্থার এই সিদ্ধান্তে আপত্তি জানাল পাইলটদের সংগঠন। এয়ার ইন্ডিয়া ফ্লাইট এআই-১৭১ দুর্ঘটনার তদন্তে এক পাইলটের আত্মীয়কে তলব করার বিরুদ্ধে আইনি নোটিস পাঠাল ফেডারেশন অফ ইন্ডিয়ান পাইলটস (Federation of Indian Pilots)।

সম্প্রতি এয়ার ইন্ডিয়া কর্তৃপক্ষ ক্যাপ্টেন বরুণ আনন্দকে (Captain Varun Anand) জানিয়েছে, তাঁকে তদন্তের জন্য তলব করেছে এএআইবি। ক্যাপ্টেন আনন্দ হলেন প্রয়াত ক্যাপ্টেন সুমিত সবরওয়ালের (Captain Sumeet Sabharwal) আত্মীয়। সেই সুমিত সবরওয়ালই ছিলেন এআই-১৭১ বিমানের পাইলট ইন কমান্ড, যেটি গত ১২ জুন আহমেদাবাদ থেকে লন্ডনের গ্যাটউইকের উদ্দেশে উড়ে যাওয়ার কয়েক সেকেন্ডের মধ্যেই ভেঙে পড়ে একটি মেডিল্যাল কলেজের হোস্টেলের উপর।

আরও পড়ুন: ২০২৩-এর পর শীতলতম সকাল! কত ছিল শহরের তাপমাত্রা? দেখে নিন

পাইলট সংগঠন দাবি, ক্যাপ্টেন আনন্দের সঙ্গে এই দুর্ঘটনার কোনও সরাসরি যোগ নেই। তিনি ওই বিমানের ফ্লাইট প্ল্যানিংয়ের সঙ্গে যুক্ত ছিলেন না, দুর্ঘটনাস্থলেও উপস্থিত ছিলেন না। তিনি কোনওভাবেই এই মামলার ফ্যাকচুয়াল উইটনেস, টেকনিক্যাল উইটনেস বা এক্সপার্ট উইটনেস নন। তা সত্ত্বেও তাঁকে তলব করা হয়েছে কেবলমাত্র তিনি ক্যাপ্টেন সবরওয়ালের আত্মীয় বলেই। এই অভিযোগ সামনে এনে আইনি নোটিস পাঠাল তারা।

উল্লেখ্য, ২০২৫-এর ১২ জুন আহমেদাবাদ বিমানবন্দর থেকে ওড়ার কয়েক সেকেন্ডের মধ্যেই ভেঙে পড়ে এয়ার ইন্ডিয়ার বোয়িং বিমানটি। দুর্ঘটনায় বিমানের ১২ জন ক্রু সদস্য এবং ২৩০ জন যাত্রীর মধ্যে ২২৯ জনের মৃত্যু হয়। বিমানটি আহমেদাবাদের একটি মেডিক্যাল কলেজের হোস্টেলে আছড়ে পড়ে, যেখানে আরও ১৯ জনের মৃত্যু হয়। এই ভয়াবহ দুর্ঘটনা থেকে অলৌকিকভাবে মাত্র একজন যাত্রী বেঁচে যান।

দেখুন আরও খবর:

The post আহমেদাবাদ কাণ্ডে নয়া মোড়! মৃত পাইলটের আত্মীয়কে তলব AIBB-র first appeared on KolkataTV.

The post আহমেদাবাদ কাণ্ডে নয়া মোড়! মৃত পাইলটের আত্মীয়কে তলব AIBB-র appeared first on KolkataTV.